CELEX: 62016TN0730
Language: da
Date: 2016-10-13 00:00:00
Title: Sag T-730/16: Sag anlagt den 13. oktober 2016 — Espírito Santo Financial Group mod ECB

12.12.2016   
            
            
               DA
            
            
               Den Europæiske Unions Tidende
            
            
               C 462/35
            
         Sag anlagt den 13. oktober 2016 — Espírito Santo Financial Group mod ECB
   (Sag T-730/16)
   (2016/C 462/45)
   Processprog: engelsk
   
      Parter
   
   
      Sagsøger: Espírito Santo Financial Group SA (Luxembourg, Luxembourg) (ved advokaterne R. Oliveira og S. Estima Martins)
   
      Sagsøgt: Den Europæiske Centralbank (ECB)
   
      Sagsøgerens påstande
   
   
               —
            
            
               Den Europæiske Centralbank’s afgørelse truffet i henhold til afgørelse ECB/2004/3 den 31. august 2016 om ikke at give fuld aktindsigt i ECB’s afgørelse af 1. august 2014, der suspenderede Banco Espírito Santo S.A.’s status som pengepolitisk modpart i Eurosystemet og forpligtede denne bank til fuldt ud at tilbagebetale sin gæld til Eurosystemet, og om ikke at give fuld aktindsigt i de dertil knyttede dokumenter eller afgørelser truffet af ECB’s organer, annulleres.
            
         
               —
            
            
               ECB tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1.
            
            
               Første anbringende: Den anfægtede afgørelse om afslag på aktindsigt i de ønskede oplysninger i Styrelsesrådets afgørelser skal annulleres, idet den tilsidesætter begrundelsespligten.
            
         
               2.
            
            
               Andet anbringende: Den anfægtede afgørelse om afslag på aktindsigt i de ønskede oplysninger i Styrelsesrådets afgørelser skal annulleres, eftersom der er foretaget en urigtig fortolkning heri og den derfor er i strid med artikel 4, stk. 1, litra a), første, andet og syvende led, i afgørelse ECB/2004/3.
            
         
               3.
            
            
               Tredje anbringende: Den anfægtede afgørelse om afslag på aktindsigt i supplerende oplysninger i direktionens forslag skal annulleres, eftersom den tilsidesætter begrundelsespligten.
            
         
               4.
            
            
               Fjerde anbringende: Den anfægtede afgørelse om afslag på aktindsigt i supplerede oplysninger i direktionens forslag skal annulleres, eftersom der er foretaget en urigtig fortolkning heri og den derfor er i strid med artikel 4, stk. 1, litra a), andet og syvende led, i afgørelse ECB/2004/3.
            
         
               5.
            
            
               Femte anbringende: Den anfægtede afgørelse om afslag på aktindsigt i supplerede oplysninger i direktionens forslag skal annulleres, eftersom der er foretaget en urigtig fortolkning heri og den derfor er i strid med artikel 4, stk. 2, første led, i afgørelse ECB/2004/3.
            
         
               6.
            
            
               Sjette anbringende: Den anfægtede afgørelse om afslag på aktindsigt i supplerede oplysninger i direktionens forslag skal annulleres, eftersom der er foretaget en urigtig fortolkning heri og den derfor er i strid med artikel 4, stk. 3, i afgørelse ECB/2004/3.